|  |
| --- |
| ***Dziesma:* 29. Es skaistu rozīt’ zinu Zoom Dievkalpojums 29.12.2024.** **Ps. 148****1 Alelujā! Teiciet To Kungu no debesīm, teiciet Viņu debesu augstumos! 2 Teiciet Viņu, visi Viņa eņģeļi, teiciet Viņu, visi Viņa karapulki! 3 Teiciet Viņu, saule un mēness, teiciet Viņu, visas spožās zvaigznes! 4 Teiciet Viņu, jūs debesu debesis un jūs ūdeņi, kas pāri debesīm augšā! 5 Lai tie teic Tā Kunga Vārdu, jo, kad Viņš pavēlēja, tie tapa radīti. 6 Viņš tiem liek pastāvēt mūžīgi mūžam; Viņš tiem devis likumu, ko tiem nebūs pārkāpt. 7 Teiciet To Kungu, savus skatus no zemes un jūras augšup raidīdami, jūs, lielie jūras nezvēri un jūs jūras plūdi! 8 Jūs, uguns un krusa, sniegs un migla, vējš un auka, kas pilda Viņa vārdu! 9 Kalni un pakalni, augļu koki un visi ciedru koki! 10 Meža zvēri un visi māju lopi, tārpi un spārnainie putni! 11 Jūs, ķēniņi virs zemes un visu tautu lielkungi, un visi zemes tiesneši! 12 Jaunekļi un jaunavas, sirmgalvji un bērni! 13 Viņiem visiem būs teikt Tā Kunga Vārdu, jo vienīgi Viņa Vārds ir augsts: Viņa diženums paceļas pār zemi un debesīm. 14 Viņš ir no jauna cēlis godā Savas tautas ragu par slavu visiem Saviem svētajiem, Israēla bērniem, tautai, kas Viņam tuva. Alelujā!** Āmen.  |

***Grēksūdze***

**“Svētīgs ir tas, kam pārkāpumi piedoti un grēki izdzēsti.” (Ps.32:1)**

*Klusībā pārdomāsim to, kas pēdējā laikā nav bijis labs mūsu dzīvē; kur neesam bijuši mīlestībā pret Dievu un pret cilvēkiem. Pēc tam lūgšana:*

“Visuspēcīgais Dievs, sirdsžēlīgais Tēvs! Es, nabaga grēcinieks, Tev sūdzu savus grēkus, ar ko esmu grēkojis domās, vārdos un darbos. Bet es tos no sirds nožēloju, un tie man gauži sāp, un es Tevi lūdzu Tavas lielās apžēlošanas un Tava mīļā Dēla, Jēzus Kristus, mana Pestītāja, rūgto ciešanu un nāves dēļ: esi man, grēciniekam žēlīgs, piedod man visus manus grēkus un dod man Sava Svētā Gara spēku, ka varu atgriezties!”

*Kungs, apžēlojies, Kristu, apžēlojies! Kungs, apžēlojies!*

***Absolūcija:***

**“... cik augstu ir debesis pār zemi, tik liela ir Dieva žēlastība pret tiem, kas Viņu bīstas.**

**Cik tālu ir rīti no vakariem, tik tālu Viņš atliek mūsu pārkāpumus nost no mums.**

**Kā Tēvs apžēlojas par bērniem, tā Tas Kungs apžēlojas par tiem, kas Viņu bīstas.” (Ps.103,11-13)**

Visspēcīgais un mūžīgais Dievs par mums ir apžēlojies Kristū Jēzū un Viņa dēļ mums

piedod visus mūsu grēkus, un dod mums žēlastību, ka atgriežamies un iemantojam mūžīgo dzīvību.

**Lasījums no Lūkasa ev. 2. nodaļas 41–52:**

**41 Un Viņa vecāki gāja ik gadus uz Jeruzālemi Pashā svētkos.
42 Kad nu Viņš bija divpadsmit gadus vecs, tad tie pēc svētku ieraduma gāja uz Jeruzālemi.
43 Un, kad svētku dienas bija pagājušas, tad, tiem atkal uz mājām ejot, bērns Jēzus palika**

**Jeruzālemē, un Jāzeps un Viņa māte to nezināja.
44 Bet tie domāja, ka Viņš esot pie ceļabiedriem; un, vienas dienas gājumu nostaigājuši, tie Viņu meklēja pie radiem un pazīstamiem.
45 Un, kad tie Viņu neatrada, tad tie gāja atpakaļ uz Jeruzālemi, lai To meklētu.
46 Un pēc trim dienām tie Viņu atrada Templī sēžam starp mācītājiem, tos klausoties un tos jautājot.
47 Un visi, kas Viņu dzirdēja, iztrūkušies brīnījās par Viņa saprašanu un Viņa atbildēm.
48 Un, Viņu ieraudzījuši, vecāki pārbijās, un Viņa māte sacīja Viņam: "Mans dēls, kāpēc Tu mums**

**to esi darījis? Redzi, Tavs tēvs un es, mēs Tevi ar sāpēm esam meklējuši."
49 Bet Viņš tiem atbildēja: "Kam jūs esat Mani meklējuši? Vai nezinājāt, ka Man jādarbojas Sava**

**Tēva lietās?"
50 Bet tie neizprata uz viņiem sacīto vārdu.
51 Un Viņš nogāja tiem līdzi uz Nacareti un bija tiem paklausīgs. Bet Viņa māte visus šos vārdus**

**paturēja savā sirdī.
52 Un Jēzus pieņēmās gudrībā, augumā un piemīlībā pie Dieva un cilvēkiem.** Tie ir Tā Kunga vārdi.

***Ticības apliecība***

*Apliecināsim savu ticību ar* ***Apustuļu ticības apliecības*** *vārdiem:*

Es ticu uz **Dievu Tēvu**, Visuvaldītāju, debess un zemes Radītāju;

un uz **Jēzu Kristu**, Dieva vienpiedzimušo Dēlu, mūsu Kungu, kas ieņemts no Svētā Gara, piedzimis no Jaunavas Marijas, cietis zem Poncija Pilāta, krustā sists, nomiris, aprakts, nokāpis ellē, trešajā dienā augšāmcēlies no mirušiem, uzkāpis debesīs, sēdies pie Dieva, Visuvaldītāja Tēva labās rokas, no kurienes Viņš atnāks tiesāt dzīvos un mirušos.

Es ticu uz **Svēto Garu**, vienu svētu kristīgu Baznīcu, svēto sadraudzi, grēku piedošanu, miesas augšāmcelšanos un mūžīgo dzīvošanu. Āmen!

***Dziesma:* 31 Gavilē, debess, un līksmo tu, eņģeļu draudze!**

***Sprediķis***

***Dziesma*: 33 Nakti bira zelta rasa**

**Pārdomas pēc sprediķa**

***Ziņojumi***

***Lūgšana.*** Mīļais Dievs!

Visuspēcīgais, mūžīgais Dievs, mīļais Debesu Tēvs, visa Radītājs, kas ar Tēva mīlestību gādā par mums. Tu mūs sargi un aicini pie sevis labestībā un pacietībā. Caur Svēto Garu Tu mums piešķir drosmi būt Kristus apliecinātājiem ar vārdiem un visu mūsu dzīvi. Mēs Tevi lūdzam, atklāj savu spēku un varenību mūsu draudzēs un mūsu baznīcā, lai neviens no mums nesāktu šaubīties dzīves grūtībās. Palīdzi vientuļajiem, noskumušajiem, izsalkušajiem un nosalušajiem izjust Tavu klātbūtni. Palīdzi visiem, kas kalpo Tev un saviem līdzcilvēkiem apzinīgi un ar prieku – Kristus vārdā. Kungs, stiprini arī mūsu ģimenes, esi ar visiem, kas mums ir mīļi – tuvumā un tālumā. Paldies Tev, ka Tavā rokā zinām arī mirušos.

Mēs Tevi lūdzam par tiem, kas cilvēku nesaticības un varmācības dēļ ir zaudējuši mājas, kam ir bailes no rītdienas, jo nezina, kur atrast patvērumu. Lūdzam par situāciju Ukrainā, uzklausi tos, kas sauc pēc Tavas palīdzības, kas cieš, kas sev apkārt piedzīvo nāvi un iznīcību. Dod mums atvērtu skatu, lai saredzam, kā mēs varētu palīdzēt.

Svētī Tu jauno nedēļu, lai Tavs Gars mūs vada. To mēs lūdzam Jēzus Kristus vārdā. Āmen.

***Mūsu Tēvs debesīs!*** Svētīts lai top Tavs vārds. Lai nāk Tava valstība. Tavs prāts lai notiek kā debesīs, tā arī virs zemes. Mūsu dienišķo maizi dod mums šodien. Un piedod mums mūsu parādus, kā arī mēs piedodam saviem parādniekiem. Un neieved mūs kārdināšanā, bet atpestī no ļauna. Jo Tev pieder valstība, spēks un gods mūžīgi. Āmen.

***Svētības vārdi***

Tas Kungs lai mūs svētī un lai mūs pasargā!

Tas Kungs lai apgaismo savu vaigu pār mums un ir mums žēlīgs!

Tas Kungs lai paceļ savu vaigu pār mums un dod mums mieru! Āmen.

***Dziesma:* 39 Lai visas malas gavilē**